Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Nafarroako lan-istripuen tasari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, Nafarroan lan-istripuen indizeak azken urteotan izandako igoerak sortutako kezka dela-eta, galdera hau aurkezten du, idatziz erantzun dakion:

1. 2015etik 2018ra bitarteko datuak (urtez urte) eta 2019ari buruz dauzkazun azken datuak, absolutuak, eta lana duen populazioaren araberako indizeak, Nafarroako lan-istripuei buruzkoak, larritasuna eta sektoreak zehaztuta.

2. Nafarroako Osasun Publikoaren eta Lan Osasunaren Institutuak legegintzaldi honetan ezarriko dituen neurriak lan-istripuen aurka borrokatzeko.

3. Zehaztutako neurrien kronograma.

Iruñean, 2019ko urriaren 16an

Foru parlamentaria: Cristina Ibarrola Guillén